pating crebung swarane wong-wong padha misuh-misuhi Pak Marno sabalane. Kaya saluran got sing wis suwe kesumpet mampet, ketrajang udan deres sumpet sing mbumpeti jebol, nuwuhake banjir bandhang ora ana sing bisa mbendung. Rasa wedi sing wis mataun-taun mbingkem swaraning ati, bareng kumpul bebarengan wong-wong sing padha karep lan sedyane, tuwuh kewanen makantar-kantar. Selagine Pak Dengkek sing penggaweane mung angon bebek wae saiki wani jejogedan karo bengok-bengok manas-manasi Pak Marno sabalane. Apa maneh wong-wong sing rumangsa sangu ilmu politik, senajan mung eceran saka koran utawa TV, kamangka tau ditatoni Pak Marno, mesthi saya kendel pambengoke. Swasana dadi saya